b"\n_START_ARTICLE_\nS\xc3\xbclfeld\n_START_SECTION_\nHist\xc3\xb2ria\n_START_PARAGRAPH_\nEl primer esment escrit d'una esgl\xc3\xa9sia dedicada a sant Marc l'evangelista, aleshores encara cat\xc3\xb2lica data del 1207. De 1529 a 1550 va tenir un paper econ\xc3\xb2mic quan el canal Alster-Trave funcionava com una via comercial entre L\xc3\xbcbeck i Hamburg. De 1896 fins a 1973 el municipi tenia una estaci\xc3\xb3 del ferrocarril d'Elmshorn a Bad Oldesloe, del qual el tram d'Ulzburg-Sud fins Blumendorf va ser transformat en sender per ciclistes i passejants.\n_START_SECTION_\nGeografia i economia\n_START_PARAGRAPH_\nS\xc3\xbclfeld \xc3\xa9s a la divis\xc3\xb2ria d'aig\xc3\xbces de la conca del mar del Nord i la del mar B\xc3\xa0ltic. Originalment, \xc3\xa9s una regi\xc3\xb3 poc poblada de landes, de torberes altes i d'aiguamolls poc f\xc3\xa8rtils. L'activitat principal \xc3\xa9s l'agricultura. Al nucli de Borstel hi ha un centre de recerca biom\xc3\xa8dica, el Forschungszentrum Borstel \xe2\x80\x93 Leibniz-Zentrum f\xc3\xbcr Medizin und Biowissenschaften amb uns tres-cents col\xc2\xb7laboradors, l'empleador m\xc3\xa9s llarg de l'entitat."